钦定古今图书集成/明伦汇编/氏族典/第474卷 > 《廖用贤尚友录》 > 戴敏
## 钦定古今图书集成/明伦汇编/氏族典/第474卷 > 《廖用贤尚友录》 > 戴敏

按《尚友录》：敏字敏才，天台人。博学强记，以诗自适，号
东皋子。平生不肯作举子业，终穷而不悔。且死，一子
方襁褓中，语亲友曰：“吾之病革矣，而子甚幼，诗遂无
传乎？”为之太息，语不及他。已而卒，人咸讶之。尝赋《小
园诗》，《诗人玉屑》评其俊逸伟丽，清拔闲暇，四体备矣。
子式之，亦以诗名世。